開成大行皇帝輓歌詞四首，奉敕撰進
禦宇恢皇化，傳家葉至公。華夷臣妾內，堯舜弟兄中。制度移民俗，文章變國風。開成與貞觀，實錄事多同。晏駕辭雙闕，靈儀出九衢。上雲歸碧落，下席葬蒼梧。蓂晚餘堯曆，龜新啟夏圖。三朝聯棣萼，從古帝王無。嚴恭七月禮，哀慟萬人心。地感勝秋氣，天愁結夕陰。鼎湖龍漸遠，濛汜日初沈。唯有雲韶樂，長留治世音。化成同軌表清平，恩結連枝感聖明。帝與九齡雖吉夢，老病龍髯攀不及，東周退傅最傷情。